**Paziņojums par zemes vienības daļas Jāņa Poruka ielā 14, Siguldā, Siguldas novadā, apbūves tiesības izsoli**

**2018.gada 12.jūnijā plkst. 16.00,** Siguldas Valsts ģimnāzijas Deputātu zālē, Krišjāņa Barona ielā 10, Siguldā, Siguldas novadā, notiks zemes vienības daļas Jāņa Poruka ielā 14, Siguldā, Siguldas novadā, apbūves tiesības mutiskā izsole ar augšupejošu soli. Apbūves tiesības izsoles sākumcena ir 250,00 EUR (divi simti piecdesmit *euro*) un PVN mēnesī. Viens izsoles solis tiek noteikts 10,00 EUR (desmit *euro*) apmērā un PVN.

Izsoles dalībniekus **reģistrē** Siguldas novada pašvaldības darba laikos **no 2018.gada 22.maija līdz 2018.gada 8.jūnijam** plkst.14:00, 203.telpā, Zinātnes ielā 7, Siguldas pagastā, Siguldas novadā, uzziņas pa tālruni 62302159 (par izsoli), 28357158 (PA “Siguldas Attīstības aģentūra” direktore Laura Skrodele).

Līdz pieteikuma iesniegšanai izsoles dalībniekiem jāsamaksā dalības maksa **50,00 EUR** (piecdesmit euro) t.sk. PVN, kā arī nodrošinājums **5000,00 EUR** (pieci tūkstoši euro) bez PVN apmērā, ieskaitot to Siguldas novada pašvaldības kontā LV15UNLA0027800130404, kas atvērts AS „SEB banka”, kods UNLALV2X, ar atzīmi “Par dalību zemes vienības daļas Jāņa Poruka ielā 14, Siguldā, Siguldas novadā, apbūves tiesības izsolē”, un ar atzīmi “Par nodrošinājumu dalībai zemes vienības daļas Jāņa Poruka ielā 14, Siguldā, Siguldas novadā, apbūves tiesības izolē”.

**Informācija par apbūves tiesību zemes vienības daļu:**

Adrese – Jāņa Poruka ielā 14, Siguldā, Siguldas novadā

Kadastra apzīmējums 8015 002 1720 8003, zemes vienības daļa, kas atrodas Jāņa Poruka ielā 14, Siguldā, Siguldas novadā, kadastra apzīmējums 8015 002 1720.

Zemes vienības daļas platība 2578 m2.

Zemes vienības daļas plānotā (atļautā) izmantošana ir publiskas apbūves (P), atpūtas vietas un dabas kultūrvēsturiskā vide (PA) un satiksmes infrastruktūras (TS) teritorija, kā arī tā atrodas teritorijā ar īpašiem noteikumiem, kurai izstrādājams detālplānojums un skatu vieta.

Zemes vienības daļas apbūves tiesības piešķiršanas mērķis – izbūvēt un lietot sabiedriskās ēdināšanas, kā pamatpakalpojuma, un tūrisma pakalpojumu sniegšanai nedzīvojamo ēku un tai atbilstošas inženierbūves, kas nav patstāvīgs īpašuma objekts.

Apbūves tiesības īpašie lietošanas noteikumi norādīti izsoles noteikumu VII. nodaļā

Apbūves tiesību termiņš – 30 (trīsdesmit) gadi.

Zemes vienības daļas apskate dabā notiks 2018.gada 22.maijā plkst.9:00, piesakoties iepriekš līdz 2018.gada 21.maijam plkst.18:00, pieteikumu nosūtot uz elektronisko pasta adresi sanda.balode@sigulda.lv.